Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: csoport számára. Javasolta továbbá, hogy a házirendek tartalmát a 6/1996. (VII. 12.) IM rendelet 34. § (2) bekezdésének
Paragraph Index: 216

1994. november hónapban kapott a pénztár lehetőséget, amellyel 1995. év végére a számítógépes park 2,5-szeresére nőtt, egy olyan rendszer kidolgozása mellett, amely egyaránt szolgálja az ügyfél és a pénztár érdekeit. A tájékoztatás szerint már több hónapja 30 napon belül folyósítják a táppénzeket. A panaszos újabb levele szerint az 1996. VIII. 26-án benyújtott táppénzigényére 1996. IX. 25-én valóban történt kiutalás, és a késedelmes utalások miatt 3680 Ft késedelmi pótlékot is elszámoltak. A Fővárosi Egészségbiztosítási Pénztár csak az országgyűlési biztos általános helyettese megkereséséből értesült arról, hogy a panaszos klinikai kontrollvizsgálatra menet balesetet szenvedett, és jelezte, hogy az így keletkezett igényt ismételten elbírálják, jogosultság megállapítása esetén soron kívül intézkednek a baleseti táppénz folyósításáról. A panaszos 1996. IX. 5-én újabb rokkantsági nyugdíj igényt nyújtott be, mert az 1996. VII. 15-én benyújtott igényét a táppénzfolyósításra tekintettel az Igazgatóság elutasította, holott az OOSZI 1996. VI. 24-én 100%-os munkaképességcsökkenést állapított meg. A Nyugdíjbiztosítási Igazgatóságtól rövid úton beszerzett információ szerint a panaszos táppénz jogosultsága 1996. IX. 7-én lejárt, ezért 1996. IX. 23-án a folyószámla nyilvántartás- 1999/18/II. szám tól kért szükséges adatok megérkeztéig havi 20 000 Ft folyamatos előleget állapítottak meg és intézkedtek annak folyósításáról. Az országgyűlési biztos általános helyettese megállapította, hogy a késedelmes folyósítás sérti az érintettek szociális biztonsághoz való alkotmányos jogát, és ezért ajánlást tett a Fővárosi és Pest Megyei Egészségbiztosítási Pénztár igazgatójának arra, hogy az ellátások megállapításának és folyósításának 30 napos határidejének betartását fokozottan ellenőrizze, valamint, hogy a nyugellátások megállapításához szükséges nyilvántartási adatokat időben szolgáltassák. A Fővárosi és Pest Megyei Nyugdíjbiztosítási Igazgatóság igazgatójának ajánlotta, hogy állapítsa meg a panaszos végleges rokkantsági nyugdíját. A címzettek az ajánlást elfogadták, a panaszos rokkantsági nyugellátását megállapították. OBH 1673/1997. A panaszos beadványában a Budapesti Közgazdaságtudományi Egyetem Posztgraduális Karának eljárását sérelmezte. Az országgyűlési biztos általános helyettese a jogállamiság alapelve, valamint a művelődéshez való alkotmányos jog sérelmének gyanúja miatt vizsgálatot indított. Megállapította, hogy a beadvány alapjául szolgáló panasz idején a felsőoktatási intézményekben folyó szakosító továbbképzésről szóló

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes